OpenLLM-France/wikimedia huggingface dataset:
# Aléxandros Khalkokondilis

Aléxandros Khalkokondilis (Grec: Αλέξανδρος Χαλκοκονδύλης, Atenes, 1880 - $^{(Mortdesconeguda)}$) fou un atleta grec.
Competí als Jocs Olímpics d'Estiu de 1896 en dues proves. Al salt de llargada quedà en quarta posició. El seu millor salt foren 5.74 metres. En la competició de 100 m, Khalkondilis va quedar segon a l'eliminatòria amb 12.75 segons. A la final, arribà a la meta amb 12.6 segons, amb prou feines darrere de Francis Lane quedant cinquè.

## Referències

* ↑ «Alexandros Chalkokondylis Olympic Results». sports-reference.com. Arxivat de l'original el 2012-08-14. [Consulta: 4 octubre 2012].
* ↑ (anglès) Llista d'atletes grecs
# François M'Pelé

François M'Pelé (Brazzaville, 13 de juliol de 1947) és un exfutbolista de la República del Congo de la dècada de 1970.
Fou internacional amb la selecció de futbol de la República del Congo.
Pel que fa a clubs, destacà a Paris Saint-Germain FC, RC Lens i Stade Rennes.

## Referències

* ↑ «Οι 200 κορυφαίοι Αφρικανοί». Sport24.gr, 25-10-2006. Arxivat de l'original el 3 de juliol 2018. [Consulta: 14 d’octubre 2019].
* ↑ «Congo-Brazzaville - Record International Players». RSSSF. [Consulta: 9 abril 2019].
* ↑ «François M'Pelé reçu au Stade Rennais... en attendant le Paris-Saint-Germain» (en francès). Agence d'Information d'Afrique Centrale, 27-09-2014.
* ↑ François M'Pelé a National-Football-Teams.com (anglès)
* ↑ Profile a psg70.free.fr
# Miroslav Koranda

Miroslav Koranda (Praga i Teplice, 6 de novembre de 1934 - valor desconegut, 6 d'octubre de 2008) fou un remer txec que va competir sota bandera txecoslovaca durant la dècada de 1950. Feia de timoner. Anteriorment s'havia iniciat en el piragüisme.
Durant la seva carrera esportiva va prendre part en tres edicions dels Jocs Olímpics d'Estiu. El 1952, a Hèlsinki, va guanyar la medalla d'or en la prova del quatre amb timoner del programa de rem. Formà equip amb Karel Mejta, Jiří Havlis, Jan Jindra i Miroslav Koranda. El 1956, a Melbourne, quedà eliminat en semifinals del vuit amb timoner.
En el seu palmarès també destaquen dues medalles d'or i una de bronze al Campionat d'Europa de rem, entre 1953 i 1957.

## Referències

* 1 2 «Olympedia – Miroslav Koranda». [Consulta: 3 octubre 2021].
* ↑ «Miroslav Koranda» (en txec). [Consulta: 3 octubre 2021].
# Kofta

La kofta denominada també köfte, kafta, kufta o kafteh (کوفته en persa) és una família de diferents preparacions fetes amb carn picada (similar en alguns casos a les mandonguilles) i molt habitual en l'Orient Mitjà, l'Índia i els Balcans.

## Característiques

En la seva forma més simple es tracta d'unes boles elaborades amb carn picada, similars a les mandonguilles, es fa servir carn de vaca o d'anyell que se sol barrejar amb diferents espècies i de vegades també amb cebes picades. La carn se sol barrejar en algunes ocasions amb arròs, burghul, verdures, o ou per a formar una pasta que després es rosteix. Les Koftas s'elaboren en algunes ocasions amb peix o verdures en comptes de carn, especialment a l'Índia. Poden cuinar-se a la graella, fregides, al vapor, o marinades, i poden ser servides amb salses ricament condimentades amb espècies. Totes aquestes variants poden trobar-se al Nord d'Àfrica, el Mediterrani, l'Europa Central, Àsia i l'Índia. D'acord amb una investigació realitzada el 2005 per una companyia de processament d'aliments, existeixen prop de 291 tipus diferents de köfte a Turquia, on és molt popular.

## Denominacions

* Als països àrabs, es coneix com a kufta' (كفته)
* A l'Iran es denomina kofteh (کوفته)
* A Turquia, es denomina köfte
* A l'Azerbaidjan, es denomina küftə
* A Bòsnia i Hercegovina, Sèrbia i Croàcia, es denomina ćufte (ћуфте) (en singular ćufta (ћуфтa)).
* A Bulgària i Macedònia del Nord, es denomina kyufteta (кюфтета) (singular kyufte (кюфте)).
* A Grècia, es denomina keftedes (κεφτέδες) ο keftedakia (κεφτεδάκια) (en singular keftes (κεφτές)).
* A Romania, es denomina chiftele (en singular chiftea).
* A Armènia, es denomina kyufta (en singular és idèntic al plural).
* A Albània, es denomina qofte.
* A l'Índia, es denomina kofta.
* A Pakistan, es denomina kofte.
* A Líban, es denomina kafta.

## Vegeu també

* Hamburguesa
* Köftes de Turquia

## Referències

* ↑ Turkish Newspaper Article
# Presquiró

Presquiró és una caseria del terme municipal de Gavet de la Conca, dins de l'antic terme de Sant Salvador de Toló.
És al Clot del Bou, a la capçalera del barranc de la Rovira, afluent principal del riu de Conques a la capçalera.
A principis del segle xx hi consten 20 edificis amb 53 habitants.
Conserva restes de l'església romànica de sant Isidre.

## Bibliografia

* PAGÈS, M. "Gavet de la Conca. Sant Salvador de Toló", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0
* ROCAFORT, Ceferí. "Provincia de Lleyda", a Geografia general de Catalunya dirigida per Francesch Carreras y Candi. Barcelona: Establiment Editorial d'Albert Martín, després del 1900.

## Enllaços externs

* Institut Cartogràfic de Catalunya
# Pressana

Pressana és un comune (municipi) de la província de Verona, a la regió italiana del Vèneto, situat a uns 70 quilòmetres a l'oest de Venècia i a uns 35 quilòmetres al sud-est de Verona.
A 1 de gener de 2020 la seva població era de 2.516 habitants.
Pressana limita amb els següents municipis: Cologna Veneta, Minerbe, Montagnana, Roveredo di Guà i Veronella.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Plaça de Mossèn Cinto Verdaguer (Capellades)

La Plaça Mossèn Cinto Verdaguer és una obra de Capellades (Anoia) protegida com a Bé Cultural d'Interès Local.

## Descripció

La Plaça Verdaguer és la principal de la localitat i el centre del nucli històric, presidida per l'església parroquial de Santa Maria. Està limitada amb edificis d'habitatges i comercials, de diferents èpoques; alguns de construcció molt recent.
Es tracta del primer espai públic que es va formar a la població, entorn del qual es va anar desenvolupant la vila, i ha esdevingut al llarg dels segles el centre econòmic, religiós, social, cultural i lúdic de Capellades.

## Història

Des de l'Edat Mitjana la “Plaça de Missa” es va convertir en el primer eix urbanístic de Capellades. Existeixen diferents explicacions sobre el seu origen, vinculat a la sagrera creada al voltant de Santa Maria. Aquest nucli va anar adquirint certa fisonomia durant els segles xii i xiii. A la plaça, a més de l'Església, es van establir les principals famílies del municipi. La plaça ha anat canviant al llarg dels segles. Les reformes més importants i que donen fesomia a la plaça foren els enderrocs i noves construccions de finals del segle xix i finals del segle xx.

## Referències

* 1 2 3 «Plaça Mossèn Cinto Verdaguer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2018].
# Plaça de Montserrat Roig

La plaça de Montserrat Roig de Santa Coloma de Gramenet és un espai de 3.000 metres quadrats situat a la confluència entre l'avinguda de Francesc Macià i els carrers de Josep Martorell i Safareig, al barri de Riu Nord. La plaça compta amb dues fonts, una làmina d'aigua amb dos sortidors i una petita cascada, a més d'arbrat. L'espai està dedicat a l'escriptora catalana Montserrat Roig i Fransitorra.

## Monuments i edificis

La plaça va ser condicionada l'any 2006 i respecta les restes d'un antic safareig gràcies a dues cobertures de vidre sobre plataformes de material ceràmic que permeten veure l'antiga estructura. A la mateixa zona hi havia la masia de can Bachs, enderrocada l'any 2002. Segons el metge i historiador colomenc Joan Vilaseca i Segalés, la masia datava de finals del segle XVI i, després del segle xviii, va ser Casa de la Vila durant un temps.

### Antic safareig

El safareig era un edifici rectangular semi soterrat de 87,5 m² construït l'any 1868 per l'Ajuntament. S'han conservat la bassa central i el sistema de canalització d'aigua. Les entrades estaven situades a la façana nord-oest, mitjançant una escala de sis graons, i sud-est, a través d'una porta. La bassa estava dividida en dues meitats: una per ensabonar la roba i una altra per esbandir-la. A més, tenia una estructura de pedres inclinades per facilitar la postura a l'hora de rentar.
Entre els anys 2002 i 2003 la zona va ser reurbanitzada i es va procedir a excavar les restes de l'antic safareig. L'estructura original aprofitava l'aigua d'una petita riera que arribava fins a la mina de Regants i que donaria nom al carrer del Safareig. L'any 1879 es va cobrir amb una petita teulada que va ser reformada als anys 30 del segle XX per construir un teulat sostingut per bigues de fusta i rodejat per arcades de maons. L'espai era utilitzat principalment per veïnes dels barris del Centre, Singuerlín i Fondo però, després d'anys en desús, l'obra va acabar per ser enderrocada el 1972.

## Referències

* ↑ Vilaseca i Segalés, Joan. Història de Sta. Coloma de Gramenet durant el segle xix. Conselleria de Cultura de l'Ajuntament de Santa Coloma de Gramenet. ISBN 84-500-3663-1.
* ↑ Vallverdú i Romaní, Maura. L'Abans. Santa Coloma de Gramenet. Recull gràfic 1884-1965. Editorial Efadós, SL. ISBN 84-95550-43-1.
* ↑ «Itineraris pel patrimoni de Santa Coloma de Gramenet». Arxivat de l'original el 2015-05-18. [Consulta: 9 maig 2015].
# Província de Mondulkiri

Mondulkiri (literalment: "muntanya del Mandala") és una província oriental de Cambodja. És la província menys poblada del país, malgrat ser la més extensa en superfície. La seva capital és la ciutat de Senmonorom.

## Geografia i entorn

La província de Mondulkiri és coneguda pels seus turons boscosos i les seves grans cascades. Algunes d'aquestes cascades més conegudes són:
* Bou Sra: Situada al districte de Pich Chinda, a 43 quilòmetres de Senmonorom, Bou Sra és la cascada més gran, feta famosa per una cançó popular Khmer de Mondulkiri.
* Senmonorom: A 5 quilòmetres de la capital i de fàcil accés, solia ser un lloc de pícnic fins que els japonesos van construir una estació hidroelèctrica que en va tallar el corrent d'aigua.
* Romnea: A 10 quilòmetres de Senmonorom, la cascada de Romnea és una de les tres més grans. Actualment ha estat desforestada i privatitzada.
Mondulkiri s'enfronta a una important amenaça per part dels taladors il·legals que tracten d'explotar les zones de boscos verges.

## Districtes

La província està subdividida en 5 districtes, que alhora es subdivideixen en 21 comunes i 98 viles.
Districtes:
* Kaev Seima
* Kaoh Nheaek
* Ou Reang
* Pechr Chenda
* Senmonorom

## Demografia

El 80% de la població de la província està formada per 10 minories tribals, pertanyent la major part a la tribu pnong. El 20% restant són khmers, xinesos, i musulmans txams.

## Economia i transport

La població viu de la terra, el cultiu d'arròs, arbres fruiters, i una gran varietat de verdures. Altres cultiven maduixes, cafè, cautxú i anacards..
La construcció de carreteres segueix impactant amb força sobre comunitats indígenes com els Pnong. Segons un informe de les Nacions Unides, la construcció de la carretera que va de Mondulkiri a Ratanakiri ha donat lloc a un acaparament massiu de terra.

## Cultura

Malgrat que s'edifiquen moltes casen seguint l'estil 'Khmer', encara es poden trobar les cases tradicionals dels Pnong. Aquestes contenen grans gerres (que es diu que tenen més de mil anys d'antiguitat) i els gongs tradicionals. Hi ha diversos gongs, els quals s'utilitzen en diferents ocasions. Les gerres i els gongs es troben entre les possessions més valuoses de les comunitats indígenes, tant en termes tradicionals i espirituals, com en termes materials. Durant l'època de Pol Pot aquests objectes van ser enterrats a llocs ocults de la selva, on en molts casos encara hi són.

## Referències

* ↑ Illegal Logging in Mondulkiri – a Test Case for Forest Sector Law Enforcement, Global Witness. (anglès)
* ↑ Permanent Forum on Indigenous Issues, Economic and Social Council, United Nations. (anglès)
# Província de Moxico

La província de Moxico és la província d'Angola més extensa. Està situada a l'est de l'estat. Té una superfície de 223.023 km² i una població aproximada de 727.594 habitants. La seva capital és la ciutat de Luena.
Moxico és coneguda per ser el lloc on va néixer el líder de la UNITA, Jonas Savimbi. Aquesta província també va ser la seva principal base d'operacions fins a la seva mort el 2002.
A Moxico també hi ha el Parc Nacional Cameia.

## Divisió administrativa

Moxico té els següents municipis:
* Alto Zambeze
* Bundas
* Camanongue
* Cameia
* Léua
* Luau
* Luacano
* Luchazes
* Moxico

## Demografia

La província de Moxico és composta per diversos grups ètnics, principalment ètnies bantu. La majoria de la població pertany a les ètnies Chokwe, luvales, mbundes, Lucazi, i Ovimbundu. també hi ha comunitats aïllades d'altres grups ètnics.
La llengua chokwe és la més parlada a la província.

## Referències

* ↑ Província de Moxico Arxivat 2016-03-04 a Wayback Machine. al web del cens d'Angola
* 1 2 «Moxico» (en portuguese). Luanda, Angola: Info-Angola, 2014. Arxivat de l'original el 2013-11-03. [Consulta: 12 maig 2014].
* ↑ Savimbi 'died with gun in hand, BBC News
* ↑ «Perfil da Província» (en portuguese). Lueno, Angola?: Portal do Governo Provincial do Moxico, 2011. Arxivat de l'original el 2016-03-03. [Consulta: 12 maig 2014].

## Enllaços externs

* Web oficial de la província Arxivat 2014-12-02 a Wayback Machine.
# Publi Sili Nerva (cònsol any 28)

Publi Sili Nerva (en llatí Publius Silius Nerva) va ser un magistrat romà del segle i. Formava part de la gens Sília, una gens romana d'origen plebeu.
Va ser nomenat cònsol romà l'any 28 amb Appi Juni Silà en el regnat de l'emperador Tiberi. En parla Tàcit als seus Annals i també Plini a la seva Naturalis Historia. Segurament era el pare de Gai Sili, cònsol l'any 13 i d'Aule Licini Nerva Silà.

## Referències

* ↑ [https://quod.lib.umich.edu/m/moa/acl3129.0003.001/833?page=root;rgn=pages;size=100;view=image;q1=SiliusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 825. ]
# Publi Sextili

Publi Sextili (llatí: Publius Sextilius) va ser un magistrat romà del segle i aC. Formava part de la gens Sextília, una gens romana d'origen plebeu.
Era governador de l'Àfrica (província romana), càrrec que exercia l'any 88 aC quan Gai Màrius va voler desembarcar al territori i Sextili li ho va impedir, i Màrius va haver d'anar a les illes Qerqenna. L'esmenten Plutarc i Appià, que l'anomena Sexti (grec antic: Σέξτιος).

## Referències

* ↑ Plutarc. Vides paral·leles: Màrius XL.
* ↑ Apià. Bellum Civile I, 62.
# Grau en multimèdia

El Grau en multimèdia és un títol Grau universitari, equivalent a una diplomatura o enginyeria tècnica, que s'adapta i adequa constantment a les demandes del mercat i sector professional multimèdia. El grau de Multimèdia té com a objectiu la formació de professionals altament qualificats que siguin capaços de planificar i gestionar projectes a l'entorn de les TIC, connectats amb el món de les empreses i la indústria multimèdia; professionals capaços de dirigir, realitzar i produir projectes que demanen coneixements específics sobre disseny i desenvolupament de webs, usabilitat i disseny d'interfícies, grafisme digital 2D i 3D, animació, realitat virtual i vídeo a la Xarxa, i l’anàlisi, disseny i implementació d’aplicacions.
La titulació de Graduat en multimèdia s'imparteix a diverses universitats catalanes: Universitat Oberta de Catalunya, Universitat Politècnica de Catalunya, Ramon Llull i Universitat de Girona, i en altres europees i/o internacionals, com la Universitat d'Andorra, amb títols com Bachelor of Multimedia, Multimedia Graduate, Graduée en Multimedia o Graduado Multimedia. A València s'estudia a: Universitat d'Alacant i Universitat de València.

## Grau en Enginyeria Multimèdia

El Grau en Enginyeria Multimèdia és un grau en enginyeria de caràcter generalista en els instruments i mètodes de l'enginyeria per a l'entorn multimèdia.

## Referències

* ↑ «Grau en Multimèdia. Universitat Oberta de Catalunya». UOC. [Consulta: 22 abril 2015].
* ↑ Grau en multimèdia Arxivat 2017-02-20 a Wayback Machine., bloc d'un estudiant
* ↑ «Grau en Enginyeria Multimèdia». UV. [Consulta: 20 desembre 2021].

## Vegeu també

* Multimèdia

## Enllaços externs

* Grau oficial en Multimèdia UPC
* Grau d'Enginyeria Multimèdia Universitat Ramon Llull
* Universitat d'Alacant
* Universitat de València
# Aléxandros Nikolópulos

Aléxandros Nikolópulos (en grec Αλέξανδρος Νικολόπουλος, Atenes, 1875 - $^{(Mortdesconeguda)}$) fou un aixecador grec que va prendre part en els Jocs Olímpics de 1896, a Atenes.
Nikolópulos va participar en la prova d'aixecament amb un braç, en què finalitzà en tercera posició de quatre participants. Va aixecar 57,0 quilograms amb una mà, el mateix pes amb què Viggo Jensen guanyà la medalla de plata, però amb l'altra mà sols pogué aixecar 40 quilograms, el mateix que el quart classificat, Sotírios Versís.

## Referències

* 1 2 «Alexandros Nikolopoulos Olympic Results». sports-reference.com. Arxivat de l'original el 14 de desembre 2012. [Consulta: 2 setembre 2015].
# Jean-Michel M'Bono

Jean-Michel M'Bono (Brazzaville, 27 de gener de 1946) fou un futbolista de la República del Congo de les dècades de 1960 i 1970.
Fou internacional amb la selecció de futbol de la República del Congo.
Pel que fa a clubs, destacà a Étoile du Congo, on fou bota d'or africana el 1972.
Un cop retirat fou President de la Federació Congolesa de Futbol el 2010.

## Referències

* ↑ ; Stokkermans, Karel; Mazet, François«African Nations Cup 1972». RSSSF, 06-06-2008.
* ↑ «Dans le Onze Historique de mbono dit le "sorcier"» (en francès). Congopage.com, 14-08-2007.
* ↑ Jean-Michel M'Bono Fitxa i estadístiques a la FIFA
* ↑ «Jean Michel Mbono nouveau président de la Fécofoot» (en francès). Star du Congo, 26-11-2010. Arxivat de l'original el 30 de maig 2013. [Consulta: 14 octubre 2019].
# Noel Mills

Noel Mills (Auckland, 13 de gener de 1944 - valor desconegut, 8 de desembre de 2004) fou un remer neozelandès que va competir durant la dècada de 1970.
El 1972 va prendre part en els Jocs Olímpics d'Estiu de Múnic, on guanyà la medalla de plata en la prova del quatre sense timoner del programa de rem. Formà equip amb Dick Tonks, Dudley Storey i Ross Collinge.
En el seu palmarès també destaca una medalla de bronze al Campionat del Món de rem de 1978 i una de plata al Campionat d'Europa de rem de 1973.

## Referències

* ↑ «Olympedia – Noel Mills». [Consulta: 11 maig 2023].
* ↑ «Noel Mills» (en anglès), 09-02-2016. [Consulta: 11 maig 2023].
* ↑ «World Rowing - Noel MILLS» (en anglès). Arxivat de l'original el 2022-11-11. [Consulta: 11 maig 2023].
# Gran Premi Ciclista de Montreal 2011

El Gran Premi Ciclista de Montreal 2011 fou la 2a edició del Gran Premi Ciclista de Montreal i es disputà l'11 de setembre de 2011. Aquesta era la 25a de l'UCI World Tour 2011. El vencedor fou el neerlandès Robert Gesink.

## Equips participants

El 18 equips UCI World Tour són presents en aquesta cursa, així com quatre equips continentals professionals convidats: Team Europcar, FDJ, Cofidis i l'equip canadenc SpiderTech-C10.
| Núm. | Codi | Equip |
| 1-8 | RAB | Rabobank ProTeam |
| 11-18 | GRM | Garmin-Cervélo |
| 21-28 | OLO | Omega Pharma-Lotto |
| 31-38 | SKY | Team Sky |
| 41-48 | EUS | Euskaltel–Euskadi |
| 51-58 | LEO | Leopard Trek |
| 61-68 | BMC | BMC Racing Team |
| 71-78 | THR | Team HTC-High Road |
| 81-88 | LAM | Lampre-ISD |
| 91-98 | SBS | Saxo Bank-Sungard |
| 101-108 | RSH | Team RadioShack |
| Núm. | Codi | Equip |
| 111-118 | LIQ | Liquigas-Cannondale |
| 121-128 | KAT | Team Katusha |
| 131-138 | AST | Astana Qazaqstan Team |
| 141-148 | MOV | Movistar Team |
| 151-158 | QST | QuickStep Cycling Team |
| 161-168 | ALM | AG2R La Mondiale |
| 171-178 | VCD | Vacansoleil-DCM |
| 181-188 | EUR | Team Europcar |
| 191-198 | FDJ | FDJ |
| 201-208 | COF | Cofidis |
| 211-218 | CSM | SpiderTech-C10 |

## Classificació final

| # | Ciclista | Equip | Temps | Punts UCI |
| 1 | Rui Alberto Faria da Costa | Movistar Team | 5h 20' 16" | 80 |
| 2 | Pierrick Fédrigo | FDJ | m. t. | - |
| 3 | Philippe Gilbert | Omega Pharma-Lotto | + 02" | 50 |
| 4 | Jurgen Roelandts | Omega Pharma-Lotto | + 02" | 40 |
| 5 | Stefan Denifl | Leopard Trek | + 02" | 30 |
| 6 | Daniele Pietropolli | Lampre-ISD | + 04" | 22 |
| 7 | Marco Marcato | Vacansoleil-DCM | + 04" | 14 |
| 8 | Arthur Vichot | FDJ | + 04" | - |
| 9 | Rinaldo Nocentini | AG2R La Mondiale | + 04" | 6 |
| 10 | Fabian Wegmann | Leopard Trek | + 04" | 2 |

## Referències

* ↑ Resultats oficials a gpcqm.ca
# Gambit Budapest

El gambit Budapest (o defensa Budapest) és una obertura d'escacs que comença amb els moviments:
    1.d4 Cf6
    2.c4 e5
Tot i que aparegué per primer cop el 1896, el gambit Budapest va rebre l'atenció dels millors jugadors del món nómes després d'una victòria amb negres del Gran Mestre Milan Vidmar el 1918. Va gaudir d'un ascens de popularitat a començaments dels 1920, però actualment és rarament jugat al màxim nivell. Té un més baix percentatge de taules que d'altres defenses principals, però també uns resultats en general baixos per les negres.
Després de 3.dxe5 les negres poden triar la variant Fajarowicz 3...Ce4 que es concentra en el ràpid desenvolupament de les peces, però el moviment més habitual és 3...Cg4 amb tres possibilitats principals per les blanques. La variant Adler 4.Cf3 pretén obtenir avantatge d'espai al centre amb les peces, i especialment la important casella d5. La variant Alekhine 4.e4 dona a les blanques un important avantatge d'espai i un fort centre de peons. La variant Rubinstein 4.Af4 condueix a una important elecció per les blanques, després de 4...Cc6 5.Cf3 Ab4+, entre 6.Cbd2 i 6.Cc3. La resposta 6.Cbd2 genera una partida posicional en què les blanques gaudeixen de la parella d'alfils i intenten trencar al flanc de dama, mentre que 6.Cc3 manté l'avantatge material d'un peó, al cost d'afeblir l'estructura de peons blanca.
El gambit Budapest inclou diversos temes estratègics específics. Després de 3.dxe5 Cg4, comença una batalla contra el peó de més blanc a e5, el qual les negres atacaran amb ...Cc6 i (després de ...Ac5 o ...Ab4+) ...De7, mentre que les blanques el defensaran amb Af4, Cf3, i de vegades Dd5. A la variant 4.Cf3 la partida pot evolucionar ja sigui amb les negres atacant el flanc de rei blanc amb maniobres de passatge de torre, o bé amb les blanques atacant el flanc de rei negre amb el cop f2–f4, cas en el qual les negres reaccionaran al centre contra el peó d'e3. En moltes variants el moviment c4–c5 permet les blanques guanyar espai i obrir noves perspectives pel seu alfil de caselles clares. Per les negres, l'escac Af8–b4+ sovint facilita un ràpid desenvolupament.

## Enllaços externs

* Gary Lane. «A Christmas gift». ChessCafe, 01-02-2002.
* Tim Harding. «The Kibitzer: Playing the Budapest in Budapest» (PDF). ChessCafe, 01-11-2000.
* Tim Harding. «The Kibitzer: How Stands the Faj?». ChessCafe, 01-12-1997.
* Tim Wee. «A Budapest Gambit Assault». Chess.com.
# Garbh Eileach

Garbh Eileach és una illa deshabitada de les Hèbrides Interiors, situada al nord-oest d'Escòcia. És l'illa més gran del grup de les Garvellachs (142 ha) i està ubicada al Firth of Lorne, entre l'illa de Mull i Argyll.
El seu nom és d'origen gaèlic. La versió anglitzada del nom ha donat l'apel·latiu al grup sencer de les illes Garvellachs. Existeix una petita fortalesa en runes en una badia situada a la costa oriental.

## Referències

* ↑ Pallister, Marian (2005) Lost Argyll: Argyll's Lost Heritage. Edinburgh. Birlinn. Pàg. 133.